شمالی کوریا :

امریکا اپنی زبان کو لگام دے اور اپنے اندرونی مسائل حل کرنے پر توجہ دے

امریکا اپنی زبان کو لگام دے اور اپنے اندرونی مسائل حل کرنے پر توجہ دے، ورنہ خوفناک تجربے کے لیے تیار رہے۔

خبر کا کوڈ: ۴۴۲۹۲۱

تاریخ: ۱۱ شهريور ۲۰۲۰ - ۱۵:۴۳

رسا نیوز ایجنسی کی رپورٹ کے مطابق شمالی اور جنوبی کوریا کے باہمی تعلقات پر امریکی محکمہ خارجہ کے اظہارِ افسوس کا جواب دیتے ہوئے شمالی کوریا نے دھمکی آمیز انداز میں کہا ہے کہ امریکا اپنی زبان کو لگام دے اور اپنے اندرونی مسائل حل کرنے پر توجہ دے، ورنہ خوفناک تجربے کے لیے تیار رہے۔

واضح رہے کہ چند روز پہلے شمالی کوریا کے سربراہ کِم جونگ اُن نے جنوبی کوریا سے ہاٹ لائن پر مواصلاتی رابطہ ختم کرنے کا اعلان کیا تھا جسے امریکی محکمہ خارجہ نے ’’مایوس کن اقدام‘‘ قرار دیتے ہوئے اظہارِ افسوس کیا تھا۔

شمالی کوریا کی سرکاری خبر رساں ایجنسی کے سی این اے کے مطابق، وہاں کی وزارتِ خارجہ میں امریکی امور کے ڈائریکٹر جنرل، کوان جونگ گُن نے کہا ہے کہ اگر امریکا اپنے ملک کی بدترین سیاسی صورتِ حال کے باوجود دوسروں کے اندرونی معاملات میں ناک گھساتا اور غیر محتاط تبصرے کرتا رہے گا تو اسے کچھ ایسی ناخوشگوار چیز کا سامنا بھی ہو سکتا جس سے نمٹنا بہت مشکل ہو گا۔

اسی بیان میں یہ بھی کہا گیا ہے کہ امریکا اپنی زبان کو لگام دے کیونکہ یہ نہ صرف امریکی مفادات کے لیے بلکہ (اس سال) ہونے والے صدارتی انتخابات کے آسان انعقاد کے لیے بھی بہتر ہو گا۔